open-index/open-wikipedia-markdown huggingface dataset:
Harri Kerminen

**Harri Lasse Juhani Kerminen** (s. 27. toukokuuta 1951 Sulkava) on suomalainen yritysjohtaja ja vuorineuvos. Hän toimi Kemira Oyj:n toimitusjohtajana ja Kemiran johtoryhmän puheenjohtajana vuosina 2008–2012.

Kerminen työskenteli Kemiran palveluksessa vuodesta 1985. Toimitusjohtajan tehtävään hän siirtyi Kemira Pulp & Paper -liiketoiminta-alueen johdosta.

## Ura
Kerminen valmistui ylioppilaaksi Riihimäen lyseosta vuonna 1970 ja prosessiteollisuuden diplomi-insinööriksi Teknillisestä korkeakoulusta vuonna 1977. Lisäksi hän suoritti MBA-tutkinnon Teknillisessä korkeakoulussa vuonna 1999.

Vuosina 1975–1984 Kerminen työskenteli Rautatiehallituksen suunnittelijana sekä vuosina 1984–1985 kehitysryhmän päällikkönä. Vuonna 1985 hän siirtyi Kemiran palvelukseen ja työskenteli ensin suunnitteluinsinöörinä (1985) ja sitten osastopäällikkönä (1985–1988). Kerminen vastasi projektipäällikkönä tehdasrakennushankkeista Suomessa, Ruotsissa, Belgiassa ja Yhdysvalloissa vuosina 1989–1994. Vuosina 1990–1991 hän oli Kemi AB:n tuotantopäällikkö Ruotsissa ja vuosina 1991–1994 projektipäällikkö Kemira Chemicals Oy:ssä. Vuosina 1994–1996 Kerminen johti Kemiran Oulun tehtaita.

Ennen valintaa Kemiran toimitusjohtajaksi Kerminen oli vuosina 1996–2000 Kemira Chemicals Oy:n hallintojohtaja, vuosina 2000–2006 erikoiskemikaaleja tuottaneen Kemira Specialty -liiketoiminta-alueen johtaja ja vuosina 2006–2007 suurimman eli Pulp & Paper -liiketoiminta-alueen johtaja. Vuoden 2008 alussa Kerminen seurasi toimitusjohtajan tehtävässä eläkkeelle siirtynyttä Lasse Kurkilahtea.

Kerminen on Finpron hallituksen puheenjohtaja (2011–), Finnairin hallituksen varapuheenjohtaja (2012–, jäsen vuodesta 2011) ja muun muassa Tikkurila Oyj:n (2012–) ja Normetin (2012–) hallituksen jäsen. Aiemmin Kerminen oli myös Tikkurilan hallituksen puheenjohtaja (2008–2010) ja Outokumpu Oyj:n hallituksen jäsen (2012–2014).

Vuorineuvoksen arvonimi Kermiselle myönnettiin vuonna 2010. Hän jäi eläkkeelle huhtikuussa 2012.

## Lähteet
Timo Riihonen

**Timo Riihonen** (s. 10. helmikuuta 1983 Mikkeli)) on suomalainen oopperalaulaja, jonka ääniala on basso. 

Riihonen opiskeli Mikkelin musiikkiopistossa klassista laulua 1999–2003 opettajanaan Tuija Kiviranta. Vuonna 2003 hän aloitti opintonsa Sibelius-Akatemian laulumusiikin osastolla Pekka Kähkösen johdolla ja valmistui 2010 musiikin maisteriksi. 2008–2009 hän opiskeli ja lauloi Zürichin oopperan kansainvälisessä oopperastudiossa. Laulunopettajanaan hänellä oli siellä Roland Hermann. 
Hän on osallistunut myös useille mestarikursseille. 

Riihonen sai Lappeenrannan valtakunnallisissa laulukilpailuissa miesten sarjan toisen palkinnon 2008.

Riihosen ensivierailu Suomen Kansallisoopperassa oli kaudella 2008–2009 Fredrik Paciuksen oopperan *[[Kaarle-kuninkaan metsästys]]* Lewenhauptina. 2011 hän lauloi siellä *[[Reininkulta|Reininkullan]]* Fasoltin roolin.

Vuodet 2009–2013 Riihonen oli kiinnitettynä Deutsche Oper am Rheinin solistikuntaan Düsseldorfissa. Syksyllä 2013 hän siirtyi Kielin oopperan solistikuntaan. Vuonna 2010 hän esiintyi Milanon Teatro alla Scala -oopperatalossa *[[Reininkulta|Reininkullan]]* Fafnerin osassa. Saman roolin hän lauloi 2010 myös Berliinin valtionoopperassa.
Riihonen on vieraillut solistina myös Savonlinnan Oopperajuhlilla ja Dijonin oopperassa. 

Keväällä 2016 Riihonen suuntasi basso Jaakko Ryhäsen kanssa kahdeksan kirkon (Tammisaari, Porvoo, Vaasa, Kokkola, Nivala, Kangasala, Mikkeli ja Naantali) kirkkokonserttikiertueelle teemalla Kaksi bassoa – sukupolvet kohtaavat.

## Rooleja
* Angelotti, Tosca
* Sparafucile, Rigoletto
* Yksikätinen, Die Frau ohne Schatten
* Colline, La bohème
* Zuniga, Carmen
* Publio, La Clemenza di Tito 
* Citheron, Platée
* Fasolt, Reininkulta
* Fafner, Reininkullta
* Lewenhaupt, Kung Karls jakt

## Levytyksiä
* Richard Wagner: *Das Rheingold*, Rene Pape et al., Orchestra, Chorus del Teatro alla Scala, Daniel Barenboim, Arthaus Musik 2013
* Richard Wagner: *Die Walküre*, Petra Lang et al., Rundfunk-Sinfonieorchester Berlin, Marek Janowski, PentaTone 2013

## Lähteet
Kalle Kuusela

**Kalle Kuusela** (s. 1975) on suomalainen vaatesuunnittelija. Hän perusti 1997 Kone Helsinki -nimisen vaateliikkeen, jonka hän kuitenkin myi vuonna 2007 mutta jatkaa yhteistyötä freelance-suunnittelijana.

Kuusela on vapaa suunnittelija ja suunnittelee paitsi entiselle yritykselleen, myös muun muassa Aarikalle. Hän on suunnitellut pukuja myös Linnan juhliin presidentin itsenäisyyspäivän vastaanotolle meneville vieraille ja farkkukankaisia hääpukuja ranskalaisyritykselle. Kuusela oli *Young Professionals* -lehden Vuoden 2006 nuoret kyvyt -listalla. Hän on suunnitellut puvustuksen Minna Tervamäen koreografiaan *Something Else?*.

## Kone Helsinki
Kone Helsinki oli Kuuselan vuonna 1997 perustama vaateliike, joka myi lähinnä miesten vaatteita, erityisesti farkkukankaasta valmistettuja, sekä lisäksi paitoja ja logovöitä. Yritys tuli tunnetuksi Idols-kilpailun puvustajana ja on sen jälkeen ollut Antti Tuiskun vaatettaja. Yrityksen omistaja oli vuodesta ollut 2007 Perttu Klaavo. Yritys itse käytti nimestä logon kirjoitusasua koneHELSINKI.

## Lähteet

## Aiheesta muualla
*City-lehti: KoneHelsinki – Erään katuvaatteen tarina
*City-lehti: Kone kotikeittiössä
*Kone Helsingin verkkosivut
Castelnaudary

**Castelnaudary** on kunta Auden departementissa, Oksitanian alueella Kaakkois-Ranskassa. Kunnassa oli 10 851 asukasta vuoden 1999 väestönlaskennassa. Castelnaudaryn pinta-ala on 48 neliökilometriä.

## Lähteet
Moods-ilta

**Moods-ilta** oli Yleisradion Radiomafialla ja myöhemmin YleQ-kanavalla lähetetty musiikkiohjelmakokonaisuus. Sen muodostivat pääasiassa Hannu Blommilan juontama ''Mustafan Basaari'', Markus Partasen *[[Jatzofrenia]]* ja Jukka Mikkolan *[[Avaruusromua]]*. Näistä ensimmäinen keskittyi moderniin maailmanmusiikkiin, toinen muun muassa elektroniseen ja kokeelliseen jazziin ja viimeinen kokeelliseen ja elektroniseen musiikkiin. *Jatzofrenia* ja *Avaruusromua* jatkoivat myöhemmin itsenäisinä radio-ohjelmina Yle Radio 1:ssä.

## Aiheesta muualla

* Jazzkaar.ee: Moods-illan vetäjien lyhyt esittely, 2001
Tour de Ski 2007–2008

**Tour de Ski 2007–2008** kilpailtiin 28. joulukuuta–6. tammikuuta. 

Kilpailusarjassa oli kahdeksan osakilpailua. Kilpaa hiihdettiin Tšekin Nove Mestossa ja Prahassa sekä Italian Asiagossa ja Val di Fiemmessä. Vuoden 2007–2008 voittajat olivat Charlotte Kalla ja Lukas Bauer.

## Rahapalkinnot
Tour de Skillä 2007–2008 jaetut rahapalkinnot Sveitsin frangeina. Yksi Sveitsin frangi on noin 0,61 euroa. (5.1.2008)

## Pisteytys
Kauden 2007–2008 Tour de Skillä maailmancupin pisteitä jaettiin myös osakilpailuiden 15:lle parhaalle, voittajalle 50 pistettä ja sijalle 15 yltäneelle 8 pistettä. Edellytyksenä pisteiden saannille oli, että hiihtäjä kilpailee Tour de Skin loppuun asti.

## Tuloksia
### Kokonaiskilpailu 2007–2008

## Lähteet
* Tour de Skin viralliset säännöt FIS:n sivuilla  (PDF-tiedosto)
* Kilpailusta saatavat pisteet 

## Aiheesta muualla
* Tour de Ski, virallinen sivu
* Tour de Ski, virallinen kuvagalleria
Hepteeni

**Hepteeni** (C7H14) on seitsemän hiiliatomin ja neljäntoista vetyatomin muodostama yhdiste, jossa on joidenkin kahden hiiliatomin välillä kaksoissidos.  Kaksoissidoksen paikka voi vaihdella ja hiiliatomiketjun ei tarvitse olla suora, vaan se voi haaroittua useasta kohtaa. Hepteenillä on isomeerisia muotoja kolme kuten esimerkiksi 1-hepteeni CAS-numero 592-76-7 2-hepteeni CAS-numero 592-77-8 ja 3-hepteeni CAS-numero 592-78-9. Rengasmuotoinen hepteeni on nimeltään syklohepteeni (C7H12).
Yhteinen päänvaltimo

Oikea ja vasen **yhteinen päänvaltimo** () eli oikea ja vasen yhteinen kaulavaltimo kuljettavat verta pään alueelle. Lisäksi yhteisistä päänvaltimoista lähtee pieniä haaroja henkitorveen ja ruokatorveen sekä niitä ympäröiviin lihaksiin ja kaulaan. Vasen yhteinen päänvaltimo lähtee suoraan aortankaaresta, mutta oikea yhteinen päänvaltimo lähtee aortankaaresta haarautuvasta pään ja käden valtimorungosta. Yhteiset päänvaltimot kulkevat henkitorven vierellä kaulaan, jossa ne haarautuvat sisemmäksi ja ulommaksi päänvaltimoksi. Yhteisen päänvaltimon haaroista ulompi päänvaltimo kuljettaa verta kasvojen alueelle ja pään ulommalle osalle, sisempi päänvaltimo kuljettaa verta kahdelle kolmasosaa aivoista.
Marion Melnik

**Marion Melnik** (s. 28. helmikuuta 1982 Turku) on suomalainen oopperalaulaja. Äänialaltaan hän on sopraano.

## Ura
Melnik on opiskellut Sibelius-Akatemian laulumusiikin koulutusohjelmassa vuodesta 2001 lähtien opettajinaan Aulikki Eerola ja Marjut Hannula. Lisäksi Melnik on osallistunut Gundula Janowizin, Sherill Millnesin ja Udo Reinemannin mestarikursseille.

Vuonna 2002 Melnik voitti kansainvälisessä  Itämeren maiden laulukilpailussa toisen palkinnon, vuonna 2003 hän ylsi finaalisijalle Pentti Koskimies Lied-kilpailussa ja 2004 hän ylsi Timo Mustakallio -laulukilvan finaaliin. Wienissä hän voitti kansainvälisessä Klassik-Mania-laulukilpailussa Schubert-seuran konserttipalkinnon ja 2006 hän voitti naisten sarjan toisen palkinnon Lappeenrannan valtakunnallisissa laulukilpailuissa.

Melnik on laulanut Gian-Carlo Menottin Meedion Monikan roolin, Puccinin La Bohemen Musettan roolin, Mozartin Così fan tutten Despinan roolin, Claudio Monteverdin Poppean kruunauksen nimiroolin ja West Side Story -musikaalin Marian roolin. Savonlinnan Oopperajuhlilla hän debytoi kesällä 2005 Verdin Aidan Papittarena ja kesällä 2006 hän lauloi Taikahuilun Papagenan roolin. Vuonna 2006 Melnik debytoi Suomen Kansallisoopperassa Despinan roolissa Mozartin Così fan tutte -oopperassa.

## Yksityiselämä
Marion Melnikin isäpuoli oli vironjuutalainen kapellimestari Eri Klas. Hänen sisarensa Angelika Klas on myös oopperalaulaja. Melnik avioitui Marcos Elvilän kanssa vuonna 2013 ja heillä on vuonna 2015 syntynyt tytär. Melnikillä diagnosoitiin vuonna 2011 MS-tauti.  

## Lähteet
Flores (täsmennyssivu)

**Flores** voi tarkoittaa:

## Paikkoja
*Flores Island, saari Kanadassa Brittiläisessä Kolumbiassa
*Floresin kantoni, Costa Ricassa
*Flores, kunta Brasiliassa
*Flores, kaupunki Guatemalassa
*Flores Costa Cuca, kunta Guatemalassa
*Flores, saari Indonesiassa
*Flores, saari Portugalin Azoreilla
*Flores, departementti Uruguayssa

## Henkilöitä

*Alba Flores, oik. *Alba Gonzales Villa* (s. 1986), espanjalainen näyttelijä
*Ántero Flores Aráoz (s. 1942), perulainen poliitikko ja ministeri
*Antonio Flores (s. 1978), ecuadorilais-suomalainen kampaaja ja televisioesiintyjä
*Antonio Flores (1961–1995) espanjalainen muusikko ja näyttelijä
*Antonio Floro Flores (s. 1983), italialainen jalkapalloilija
*Benjamin Flores (1984–2009), meksikolainen nyrkkeilijä
*Benjamin Mendoza y Amor Flores (1933/1935−2014), bolivialainen taidemaalari ja murhayrittäjä
*Carlos Roberto Flores (s. 1950), Hondurasin presidentti 1998–2002
*Ceci Flores, meksikolainen aktivisti, *Madres Buscadoras* ("Etsivät äidit") -järjestön perustaja
*Cilia Flores (s. 1956), venezuelalainen poliitikko, presidentti Nicolás Maduron vaimo
*Cirilo Flores (1948–2014), yhdysvaltalainen katolinen piispa
*Diandra Flores (s. 1994), suomalainen laulaja
*Edison Flores (s. 1994), perulainen jalkapalloilija
*Florindo Flores, *Artemio* (s. 1961), perulainen kommunistinen sissijohtaja
*Francisco Flores Pérez (1959–2016), El Salvadorin presidentti 1999–2004
*Isabel Flores de Oliva, *Pyhä Rosa*, *St. Rose of Lima* (1586–1617), perulainen tertiaaridominikaani ja pyhimys
*José Asunción Flores (1904–1972), paraguaylainen säveltäjä
*José Manuel Flores (s. 1987), espanjalainen jalkapalloilija
*Juan Antonio Flores Santana (1927–2014), dominikaanilainen katolinen arkkipiispa
*Juan José Flores, (1800–1864)  Ecuadorin ensimmäinen presidentti
*Lola Flores (1923–1995), espanjalainen flamenco-taiteilija ja näyttelijä
*Lolita Flores (s. 1958), espanjalainen laulaja, näyttelijä ja televisioesiintyjä
*Lourdes Flores (s. 1959), perulainen poliitikko ja juristi
*Noel Flores (1935–2012), intialais-itävaltalainen pianisti
*Patrick Fernández Flores (1929–2017), yhdysvaltalainen katolinen arkkipiispa
*Quique Sánchez Flores (s. 1965), espanjalainen jalkapalloilija ja valmentaja 
*Rachael Hip-Flores, yhdysvaltalainen näyttelijä
*Rosario Flores (s. 1963), espanjalainen näyttelijä ja laulaja
*Salvador Flores Huerta (1934–2018), meksikolainen katolinen piispa

## Muuta
*Flores-luokka kahden aluksen muodostama Alankomaiden laivaston tykkiveneluokka
*Hr. Ms. Flores (1925), Flores-luokan tykkivene.
Wintteri

**Wintteri** oli suomalainen nuorten televisio-ohjelma, jota esitettiin talvisin loppuvuodesta joulun jälkeen vuosina 2001 ja 2002 Yle TV1:llä ja vuosina 2003-2008 Yle TV2:ssa. Wintteri oli eräänlainen vastakohta kesäisin näytettävälle *[[Summeri (televisio-ohjelma)|Summerille]]*. Ohjelman juontajina olivat Juuso Pekkinen ja Emilia Neuvonen. Juontajista Pekkinen on tuttu myös radiokanava YleX:n viikonlopuista.

Vuoden 2008 lopussa Wintterin tilalla esitettiin talviversiota aikaisemmin TV2:n kesäaamuissa esitetystä Summeri-ohjelmasta.

## Aiheesta muualla
* Wintterin sivusto 
* Wintteri Yle Areenassa
Annikki Uimonen

**Annikki Wilhelmiina Uimonen** (22. toukokuuta 1891 Kuopio – 10. kesäkuuta 1937 Kuopio) oli suomalainen oopperalaulaja.

Annikki Uimosen vanhemmat olivat kauppias Pekka Uimonen ja kätilö Wilhelmina (Mimmi) Heiskanen. Hän kävi Kuopion ruotsalaista yhteiskoulua ja herätti jo tässä vaiheessa huomiota lauluäänellään. Uimonen harrasti myös tanssia ja näyttelemistä.

Uimonen aloitti lauluopintonsa Helsingin Musiikkiopistossa 1908 Abraham Ojanperän johdolla. Hän kiersi ympäri Suomea Otto Kotilaisen sävellyskonserttien solistina. Vuonna 1911 Uimonen piti oman konsertin Helsingin yliopiston juhlasalissa.

Uimonen opiskeli Wienissä 1909–1912 laulupedagogi, professori Filip Forstenin johdolla, Berliinissä Husslerin ja Italiassa Eugenio Giraldonin johdolla. Hän sai kiinnityksen Tšernivtsin oopperaan vuosiksi 1911–1913. Hän vieraili muun muassa Prahassa, Weimarissa, Hampurissa ja Wienin keisarillisessa oopperassa. Suomen Oopperassa hän vieraili 1914–1917 ja 1924.

Suomessa hän esiintyi muun muassa *[[Carmen]]in* nimiroolissa, jossa hän saavutti erityistä menestystä. Lisäksi hän esiintyi ympäri Suomea muun muassa Toivo Kuulan ja Oskar Merikannon sooloesiintyjänä. Myös Tukholman ja Kööpenhaminan oopperat kutsuivat hänet vierailevaksi tähdekseen. Hänen menestyksensä jatkui oopperoissa *[[Samson et Dalila|Simson ja Delila]]*, *[[Lepakko (operetti)|Lepakko]]* ja *[[Martha]]*.

Hän oli rehevä olemukseltaan ja temperamentiltaan, ja hänen alttonsa oli verevä. Ennen sairastumistaan hän toimi Helsingin konservatorion laulunopettajana ja musiikkitoimittajana.

Uimonen asui Itävallan Czernowitzissa unkarilaisen kapellimestarin Sándor Jemnitzin kanssa, minkä seurauksena hän synnytti 1913 pojan, Erwin Aleksander Uimosen. Hänen puolisonsa oli vuodesta 1921 vuoteen 1930 näyttelijä Paavo Jännes. 

Annikki Uimonen kuoli Kuopiossa 46-vuotiaana vaikeaan sydäntautiin.

## Lähteet
* 
### Viitteet
Heikki Alitalo

**Heikki Harras Alitalo** (28. maaliskuuta 1923 Helsinki  – 29. marraskuuta 2007 Helsinki) oli suomalainen taidemaalari. 

Alitalon vanhemmat olivat Ragnar Harald Alitalo ja Siviä Maria Peltonen ja puoliso vuodesta 1946 Kerttu Orvokki Kärkkäinen. Alitalon ura taiteilijana alkoi Karjalankannaksella Syvärillä, jossa hän soti 18-vuotiaana vapaaehtoisena. Hän kävi kirjekurssin ja teki ensimmäiset taiteelliset työnsä taistelujen lomassa. Vuosina 1944–1945 Alitalo kävi Taideteollista keskuskoulua, jonka jälkeen hän opiskeli Helsingin työväenopistossa. Siellä syntyi 1949 Alitalon ja hänen opettajansa Åke Mattaksen ystävyys ja toveruus. He tekivät yhdessä 1952 opintomatkan Ranskaan ja Espanjaan tutustuen siellä ekspressionistien töihin.

Alitalo toimi 1950- ja 1960-lukujen vaihteessa taiteilijayhdistys Kiilan sihteerinä ja 1960-luvulla *[[Kansan Uutiset|Kansan Uutisten]]* taidearvostelijana. Hän toimi pitkään Suomen taideakatemian hallituksessa ja oli *[[Taide-lehti|Taide-lehden]]* päätoimittajana kahteen otteeseen 1970-luvulla. Alitalo oli innokas ammattiyhdistysihminen. Hänen mielestään ay-toiminta ja taidepolitiikka olivat välineitä, joilla taiteilija voi vaikuttaa alansa kehitykseen.

Alitalolle myönnettiin Pro Finlandia -mitali 1974 ja valtion ylimääräinen taiteilijaeläke vuodesta 1985 alkaen. Kuvataiteen valtionpalkinnon hän sai 1988. Alitalo oli Suomen Taiteilijaseuran kunniajäsen vuodesta 1983.

## Lähteet

## Aiheesta muualla
Main rautatieasema

**Main rautatieasema** on rautatieliikennepaikka Quebec North Shore and Labrador Railwayn omistamalla Sept-Îles’n ja Labrador Cityn välisellä rataosalla Quebecin provinssissa Kanadassa. Liikennepaikka sijaitsee lähes puolivälissä Sept-Îlesin ja Labrador Cityn välillä, ja sitä käytetään junakohtauksien lisäksi miehistönvaihtopaikkana. Liikennepaikalla pysähtyy myös Sept-Îles’n ja Scheffervillen välillä liikennöivä henkilöjuna *[[Tshiuetin]]*. Henkilöliikennettä hoitaa Tshiuetin Rail Transportation.

Ratapiha käsittää kaksi pitkää sivuraidetta pääraiteen molemmin puolin. Pääraiteen itäpuolinen 4&nbsp;192&nbsp;metrin pituinen sivuraide sijaitsee liikennepaikkarakennusten eteläpuolella ja läntinen 3&nbsp;115&nbsp;metrin pituinen sivuraide rakennusten pohjoispuolella. Vaihdejärjestely sivuraiteiden ja pääraiteen välillä on toteutettu siten, että sivuraiteille miehistönvaihtoa varten pysähtyvät junat voivat jatkaa matkaansa estämättä vastakkaiseen suuntaan kulkevan junan lähtöä.

Kaikki Quebec North Shore and Labrador Railwayn tavarajunat pysähtyvät Maissa miehistönvaihtoa varten. Liikennepaikalla on veturimiehistöille parakit lepohuoneineen. Parakissa on lisäksi rautatiehenkilökunnan käytössä oleva pieni ravintola, joka on avoinna ympäri vuorokauden.

## Lähteet

## Aiheesta muualla
* Kuva Main rautatieaseman miehistöparakeista 
* Panoramio: ilmakuva Mayn (sic) asema-alueesta
UHO Production

**UHO Production** oli suomalainen levy-yhtiö, jonka perustajina toimivat Love Recordsissa, Johanna Kustannuksessa ja Megamaniassa vaikuttanut Atte Blom sekä Petri Tyynelä. UHO perustettiin vuonna 2005, ja sen menestynein julkaisu oli vuonna 2005 ilmestynyt Martti Vainaa & Sallitut aineet -kokoonpanon single *Pelimies*, joka saavutti Suomen virallisella singlelistalla 26. listaviikkoa. Yhtiö ajautui konkurssiin alkuvuodesta 2009.

## Artisteja
* Amplifire
* Brüssel Kaupallinen
* Dominia
* Iiwanajulma
* Kypck
* Lambs
* Lissut
* Martti Vainaa & Sallitut aineet
* Morley
* New Dawn Foundation
* Arto Rinne
* The Skreppers
* Tuiran Miliisi

## Lähteet
Öljyekvivalenttitonni

**Öljyekvivalenttitonni**, lyhennetään **TOE** tai **toe** (engl. *tonnes of oil equivalent*), on energian mittayksikkö, jolla tarkoitetaan energiamäärää, joka vapautuu poltettaessa tonni raakaöljyä. Todellisuudessa raakaöljylaatujen lämpöarvo vaihtelee, mutta IEA:n standardimääritelmä öljyekvivalenttitonnille on 41,868&nbsp;GJ. Toe:lle on annettu myös muita energiasisältöjä, mutta useimmat ovat lähellä 42&nbsp;GJ:a eli 11,63 megawattituntia (MWh). Toe:n moninkerrat ovat tavallisia mitattaessa suuria energiamääriä, esimerkiksi maailman energiankulutus on noin 10&nbsp;000&nbsp;Mtoe eli megaöljyekvivalenttitonnia.

Käytössä on myös pienempi yksikkö *öljykiloekvivalentti*, lyhenne oekg, ja suurempi yksikkö Gtoe.

## Lähteet
*APS.org
Itä-Frankia

**Itä-Frankia** oli historiallinen valtio, joka muodostui 843 Verdunin sopimuksessa, jolla Frankkien valtakunta jaettiin kolmeen osaan Kaarle Suuren pojanpoikien kesken. Itä-Frankian sai Ludvig Saksalainen. Itä-Frankiasta kehittyi myöhemmin Pyhä saksalais-roomalainen keisarikunta. Ei ole täysin selvää, missä vaiheessa Itä-Frankia kehittyi keisarikunnaksi, mutta viimeistään 962, kun Otto I Suuri kruunattiin keisariksi, on keisarikunnan täytynyt olla olemassa.

Itä-Frankia jakautui neljään herttuakuntaan: Svaabiaan, Frankeniin, Saksiin ja Baijeriin, jotka liitettiin Lothar II:n vuonna 869 tapahtuneen kuoleman jälkeen Lotharingiaan.

900-luvulla Itä-Frankian aluetta alettiin kutsua nimillä *regnum Teutonicum* (Teutonien kuningaskunta ja Saksan kuningaskunta).

## Lähteet
Elokuvavuosi 1930

Tässä artikkelissa käsitellään **vuoden [[1930]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* Koirankeksit
* Länsirintamalta ei mitään uutta
* Maa
* Sininen enkeli

## Aiheesta muualla
*
Primäärienergia

**Primäärienergia** tarkoittaa luonnosta saatavaa energiaa sen jalostamattomassa muodossa. Tyypillisiä primäärienergianlähteitä ovat mm. öljy, kivihiili, maakaasu, uraani, auringon säteily, tuuli, vesi ja turve. Energiantuotantoprosessissa luonnon primäärienergia muunnetaan käyttökelpoiseksi **sekundäärienergiaksi** kuten sähköksi tai lämmöksi.

Koska energian muuntaminen muodosta toiseen aiheuttaa aina hävikkiä, on kulutetun primäärienergian määrä aina suurempi kuin saadun sekundäärienergian määrä. Esimerkiksi sähkön tuotannossa tyypillinen hyötysuhde lämpövoimalaitokselle on 35–45 prosenttia. Tällöin polttoaineen sisältämästä primäärienergiasta 55–65 prosenttia menee hukkaan ja vain mainittu 35–45 prosenttia muunnetaan sähköksi. Primäärienergian suhde sekundäärienergiaan vaihtelee energianlähteittäin, samoin kuin laskentatapa, jolla primäärienergian määrä mitataan.

Primäärienergiaa käytetään tilastointitarkoituksessa, kun erilaisia energianlähteitä halutaan saada yhteismitallisiksi. Siihen se soveltuu paremmin kuin sekundäärienergia, koska silloin pitäisi voida jotenkin johdonmukaisesti päättää, missä vaiheessa energian muunnosprosessia energiankulutus mitattaisiin. Esimerkiksi sähkö ei vielä ole energiaa siinä muodossa kuin se kulutetaan, koska se täytyy edelleen muuttaa erilaisissa sähkölaitteissa hyödylliseen muotoon. Primäärienergia on siis tilastollisessa käytössä vaihtoehtojaan ongelmattomampi, joskaan ei aina täysin selkeä sekään.

## Energialähteet
Kaikki ihmiskunnan hyödyntämä energia on alun perin lähtöisin jostain primäärienergianlähteestä. Kansainvälisen energiajärjestön vuoden 2007 tilaston mukaan noin 90 prosenttia maailman primäärienergiantuotannosta perustuu erilaisten polttoaineiden polttamiselle. Muita merkittäviä primäärienergianlähteitä ovat ydinvoima ja vesivoima. Osa tuotetaan myös suoralla aurinkoenergialla ja tuulella. Primäärienergialla ei siis yleensä tarkoiteta energian perimmäistä alkuperää vaan energiantuotantoa edeltävää muotoa.

## Katso myös
* EROEI

## Lähteet
Jimi Daniel Christiani

**Jimi Daniel Christiani**, urheilijanimeltään **Daniel**, (s. 26. tammikuuta 1980) on brasilialainen lentopalloilija, joka pelaa ammatikseen Suomessa, SM-liigassa. Hänen joukkueensa on salolainen Piivolley.

Daniel on pelannut Euroopassa myös Espanjan lentopallosarjaa Unica Almerian joukkueessa. São Paulossa asuessaan hän kuului Brasilian kansalliseen yliopistojoukkueeseen. Hän saapui Salon Piivolleyhin kesken kauden 2007–2008, kun joukkue käytti mahdollisuutensa hankkia toinen ulkomaalaispelaaja.

## Lähteet
Elokuvavuosi 1929

Tässä artikkelissa käsitellään **vuoden [[1929]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* Andalusialainen koira
* Juhla meren rannalla
* Kookospähkinöitä
* Mies ja elokuvakamera
* Puolineitseitä

## Aiheesta muualla
*
Elokuvavuosi 1928

Tässä artikkelissa käsitellään **vuoden [[1928]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* Häämarssi
* Höyrylaiva Ville
* Jeanne d'Arcin kärsimys
* Lokakuu
* Nuori luotsi
* Sirkus
* Tanssivat tyttäremme
* Tukkijoella

## Aiheesta muualla
*
Jussi Ziegler

**Timo Jussi Ziegler** (s. 16. huhtikuuta 1975 Königstein, Saksa) on saksalais-suomalainen oopperalaulaja, jonka ääniala on baritoni. Hän on opiskellut laulua Jorma Elorinteen ja Pirkko Törnqvist-Paakkanen oppilaana ja valmistunut musiikin maisteriksi Sibelius-Akatemiasta.

Vuonna 2005 Ziegler sai toisen palkinnon Merikanto-laulukilpailussa ja ensimmäisen palkinnon Kangasniemen laulukilpailussa.

Ziegler on laulanut Giovanni Paisiellon Sevillan parturi -oopperan Basilion roolin ja esiintynyt Giacomo Puccinin La bohèmessa. Hän on laulanut myös lied-konserteissa. Porin Oopperan tuottamassa Leevi Madetojan Pohjalaisia-oopperassa hän esitti 2007 Jussi Harrin roolin.

## Lähteet
Elokuvavuosi 1927

Tässä artikkelissa käsitellään **vuoden [[1927]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Auringonnousu (elokuva)|Auringonnousu]]*
* *[[Ei auta itku markkinoilla]]*
* *[[Kenraali (elokuva)|Kenraali]]*
* *[[Kädetön Alfonso]]*
* *[[Metropolis (elokuva)|Metropolis]]*
* *[[Pietarin viimeiset päivät]]*
* *[[Troll-elgen]]*

## Aiheesta muualla
* 
* The ten best films of … 1927
Jennifer Weiner

**Jennifer Agnes Weiner** (s. 28. maaliskuuta 1970 DeRidder, Louisiana, Yhdysvallat) on yhdysvaltalainen kirjailija.

## Opiskelu ja ura
Weiner syntyi armeijan tukikohdassa DeRidderissä, Louisianassa, josta hän muutti kaksivuotiaana siskonsa Mollyn ja vanhempiensa kanssa Simsburyyn, Connecticutiin. Ennen lukiosta valmistumista hänen elämäänsä kuului lähinnä perusopinnot ja "huonoja hius-ja vaatevalintoja". Vuonna 1987 Weiner valmistui Simsbury High School:ista ja aloitti opiskelun Princetonin yliopistossa, jossa hän otti myös monia luovan kirjoittamisen kursseja. 1991 hän valmistui hyvin arvosanoin ja päätti ryhtyä toimittajaksi. Hänet palkattiin Centre Daily Times -lehteen toimittajaksi. Myöhemmin hänet palkattiin Philadelphia Inquireriin kolumninsa ansiosta. 

## Perhe
Weiner avioitui lokakuussa 2001 Adam-nimisen lakimiehen kanssa ja 10. maaliskuuta 2003 syntyi heidän ensimmäisen lapsensa Lucy Jane. Weiner sai toisen tyttärensä Phoebe Pearlin 30. joulukuuta 2007. Koko perhe asuu Philadelphiassa, minne useat Weinerin kirjatkin sijoittuvat. 

## Kirjailijana
Vuonna 1998 Weiner alkoi kirjoittaa ensimmäistä romaaniaan *Hyvä sängyssä*. Samalla hän kirjoitti myös freelancekolumnia Mademoiselle-lehteen.  Vuonna 2000 hän myi esikoisromaaninsa ja oikeudet toiseen kirjaansa Pocket Books -kustantamolle. Lontoolainen kustantaja Simon & Schuster UK julkaisi Hyvä sängyssä vuonna 2001 ja Weiner otti virkavapaata lehdestä lähteäkseen 18 kaupungin kiertueelle. *Lainakengissä*-kirjasta myytiin ennen julkaisemista elokuvaoikeudet Foxille. Tämän jälkeen Weiner on kirjoittanut useita teoksia.

## Kirjat

*Hyvä sängyssä (Good in Bed) 2001
*Lainakengissä (In her shoes) 2002
*Pieniä maanjäristyksiä (Little Earthquakes) 2004
*Rikoksia ja hiekkakakkuja (Goodnight Nobody) 2005
*The Guy not taken 2006
*Tietyt tytöt (Certain girls) 2008

## Lähteet
*http://www.jenniferweiner.com
*http://jenniferweiner.blogspot.com/
Elokuvavuosi 1926

Tässä artikkelissa käsitellään **vuoden [[1926]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Faust (vuoden 1926 elokuva)|Faust]]*
* *[[Glomdalsbruden]]*
* *[[Seitsemännessä taivaassa]]*
* *[[Äiti (vuoden 1926 elokuva)|Äiti]]*

## Aiheesta muualla
*
Elokuvavuosi 1925

Tässä artikkelissa käsitellään **vuoden [[1925]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Kultakuume (elokuva)|Kultakuume]]*
* *[[Lakko (elokuva)|Lakko]]*
* *[[Panssarilaiva Potemkin (elokuva)|Panssarilaiva Potemkin]]*

## Aiheesta muualla
*
Highlord

**Highlord** on vuonna 1996 perustettu italialainen power metal -yhtye.

## Kokoonpano
### Nykyiset jäsenet
* Andrea Marchisio – laulu
* Stefano Droetto – kitara
* Diego De Vita – bassokitara
* Alessandro Muscio – kosketinsoitin, piano ja cembalo
* Luca Pellegrino – rummut

### Entiset jäsenet
* Vascè – laulu, kitara

## Diskografia

### Albumit
**[[Heir Of Power]]* (1999)
**[[When The Aurora Falls...]]* (2000)
**[[Breath Of Eternity]]* (2002)
**[[Medusa's Coil]]* (2004)
**[[Instant Madness]]* (2006)
**[[The Death Of The Artists]]* (2009)
**[[The Warning After]]* (2013)
**[[Hic Sunt Leones]]* (2016)
**[[Freakin' Out of Hell]]* (2022)

### Demo
**Avatar* (1997)
## Aiheesta muualla
*Yhtyeen kotisivu
Elokuvavuosi 1924

Tässä artikkelissa käsitellään **vuoden [[1924]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Aelita (elokuva)|Aelita]]*
* *[[Ahneus (elokuva)|Ahneus]]*
* *[[Ainoa nainen]]*
* *[[Aito sunnuntaimetsästäjä]]*
* *[[Entr’acte]]*
* *[[Gösta Berlingin taru (elokuva)|Gösta Berlingin taru]]*
* *[[In Hollywood with Potash and Perlmutter]]*
* *[[Kihlauskylpylä]]*
* *[[Kovaa kyytiä ja kaunokaisia]]*
* *[[Myrskyluodon kalastaja]]*
* *[[Polyteekkarifilmi]]*
* *[[Niebelungen laulu]]*
* *[[Salaisuuksia]]*
* ''Suursalon häät

## Aiheesta muualla

*
Elokuvavuosi 1923

Tässä artikkelissa käsitellään **vuoden [[1923]] aikana julkaistuja elokuvia** ja elokuvamaailman merkittäviä tapahtumia.

## Tapahtumat

* 4. huhtikuuta - Warner Bros. perustetaan Yhdysvalloissa.
* 16. lokakuuta - Veljekset Walt ja Roy Disney perustavat Disney Brothers Cartoon Studion (myöhemmin The Walt Disney Company).

## Uudet elokuvat
* *[[3 vuosisataa]]*
* *[[Dnevnik Glumova]]*
* *[[Herttuattaren henkivartija]]*
* *[[Johan Ulfstjerna (vuoden 1923 elokuva)|Johan Ulfstjerna]]*
* *[[Laillisuuden rajoissa]]*
* *[[Nainen Pariisissa]]*
* *[[Ruutia, räminää ja rakkautta]]*
* *[[Salamaa ja jyrinää]]*
* *[[Susi lammasten vaatteissa]]*
* *[[Tuhannen dollarin nousukas]]*

## Aiheesta muualla
*
Ultra

**Ultra** on

* *[[Ultra (kulttuurilehti)|Ultra]]*, vuonna 1922 ilmestynyt suomalainen kulttuurilehti
* *[[Ultra (underground-lehti)|Ultra]]*, 1960-luvun lopulla ilmestynyt underground-lehti
* *[[Ultra (lehti)|Ultra]]*, vuonna 1972 perustettu, vuodesta 1976 nykyisellä nimellään ilmestynyt suomalainen rajatiedon lehti
* Operaatio Ultra, toisen maailmansodan aikainen liittoutuneiden organisaatio, joka purki saksalaisten salakirjoitettuja viestejä 
* *[[Ultra (albumi)|Ultra]]*, Depeche Moden albumi
* ultrat, urheilujoukkueen kannattajaryhmä
* ultrat, ultrakevyt lentokone
* Ultra Records, yhdysvaltalainen levy-yhtiö
* Ultra, Turun Tähtituotanto Oy:n levymerkki
* Ultra Games, tietokone- ja videopelejä tuottanut yhtiö

## Katso myös
* ultraääni
* ultraviolettisäteily
*MKULTRA
Elokuvavuosi 1922

Tässä artikkelissa käsitellään **vuoden [[1922]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Miehuutta, rohkeutta ja karskeita miehiä]]*
* *[[Nosferatu]]*

## Aiheesta muualla
*
Emilio Zapico

**Emilio Rodríguez Zapico** (27. toukokuuta 1944 León, Espanja – 6. elokuuta 1996 Huete, Espanja) oli espanjalainen kilpa-ajaja. Hän osallistui yhteen ainoaan Formula 1:n Grand Prix'hin Espanjassa 1976, muttei selviytynyt aika-ajoista osakilpailuun. Zapicon ajama Williams oli viime vuoden malli, eikä pärjännyt uudemmille autoille. Sittemmin Zapicon ajamaa autoa ajoi Brian McGuire.

Pääasiassa Zapico ajoi koko uransa vakioautoja, kunnes lopetti 1980-luvulla. Hän menehtyi auto-onnettomuudessa Hueten kunnassa Espanjassa 1996.

## F1-tulokset

## Lähteet
*

### Viitteet
Elokuvavuosi 1921

Tässä artikkelissa käsitellään **vuoden [[1921]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* *[[Ajomies (vuoden 1921 elokuva)|Ajomies]]*
* *[[Chaplinin poika]]*

## Aiheesta muualla
*
Grand Turk

**Grand Turk** on Turks- ja Caicossaarten pääsaari. Grand Turk ei ole territorion suurin saari, mutta territorion pääkaupunki Cockburn Town sijaitsee saarella. Asukasluvultaan saari on territorion toiseksi suurin.

Englantilaiset suolankerääjät Bermudalta muuttivat Grand Turkille vuonna 1681. Cockburn Townista tuli territorion pääkaupunki vuonna 1766. Vuonna 2006 saaren eteläosaan perustettiin satama ristelyaluksille ja saaresta on tullut tärkeä paikka Karibianmeren risteilyille.

## Lähteet

## Aiheesta muualla
Elokuvavuosi 1920

Tässä artikkelissa käsitellään **vuoden [[1920]] aikana julkaistuja elokuvia** ja elokuvamaailman merkittäviä tapahtumia.

## Uudet elokuvat
* **
* *[[Kihlaus (vuoden 1920 elokuva)|Kihlaus]]*
* *[[Kilu-Kallen ja Mouku-Franssin kosioretki]]*
* *[[Ollin oppivuodet (elokuva)|Ollin oppivuodet]]*
* *[[Tri Caligarin kabinetti]]*
* *[[Ylioppilas Pöllövaaran kihlaus]]*

## Lähteet

## Aiheesta muualla

*
Edward F. Noyes

**Edward Follansbee Noyes** (3. lokakuuta 1832 Haverhill – 4. syyskuuta 1890) oli yhdysvaltalainen republikaanipoliitikko.

Noyes osallistui Yhdysvaltain sisällissotaan pohjoisvaltioitten armeijassa. Hän toimi Ohion kuvernöörinä vuosina 1872–1874 ja presidentti Rutherford B. Hayesin suurlähettiläänä Ranskaan vuosina 1877–1881.

## Lähteet
Quinton Flynn

**Quinton Joseph Flynn** (s. 10. lokakuuta 1964 Cleveland, Ohio) on  yhdysvaltalainen ääninäyttelijä ja laulaja-lauluntekijä, joka tunnetaan muun muassa Timonin (*[[Timon ja Pumba (piirrossarja)|Timon ja Pumba]]*) ja Jonny Questin (*[[The Real Adventures of Jonny Quest]]*) äänirooleista 1990-luvulla.

Syksyllä 2009 Top of the Limit -sivusto listasi Flynnin seitsemännelle sijalle laatimassaan kymmenen parhaan videopeliääninäyttelijän listassa.

## Elämäkerta
Flynn opiskeli Bowling Greenin ja Kentin osavaltion yliopistoissa, joista jälkimmäisestä hän valmistui television, radion, elokuvan ja teatterin pariin. Ollessaan vielä Kentin osavaltion yliopistossa hän toimi käsikirjoittajana ja esiintyjänä sketsiohjelmassa *Something/Anything*, jota esitettiin WKSR-radiokanavalla, jossa Flynn toimi myös DJ:nä. High schoolin aikana Flynn toimi muusikkona perustamassaan The Stop -yhtyeessä. Flynn oli myös isäntänä 120-minuuttisessa *The Alternate Beat* -ohjelmassa MTV:llä. 

Myöhemmin Flynn matkasi yhdessä serkkunsa kanssa Los Angelesiin, mistä hänen tiensä vei Hollywoodiin. Onni ei kuitenkaan ollut mukana, ja Flynn sai kokea köyhää elämää onnistuen kuitenkin saamaan rooleja teatterinäytelmissä. Samalla Flynn kokeili stand up -komiikkaa yökerhoissa ja onnistui saamaan esisopimuksen Saturday Night Liven ja Jimmy Kimmel Liven ohjelmiin tekemään omia sketsejä. Flynn alkoi myös luomaan omaa sketsikomediasarjaa yhdessä Emmy-palkitun käsikirjoittaja/tuottaja Jeff Nimoyn kanssa. Ohjelman nimeksi tuli *In Like Flynn!*.

### Ääninäyttelijänä
Ääninäyttelemiseen Flynn päätyi 1990-luvulla, ja hän teki aluksi sivuääniä Aladdiniin ja saman tien päärooleja Katuhaihin sekä Ihmenelosiin, jossa hän korvasi toisella tuotantokaudella Liekkiä ääninäytelleen Brian Austin Greenin. Samoihin aikoihin vuonna 1995 Flynn sai ensimmäisen merkittävän ääniroolinsa, kun Leijonakuningas elokuvista tutut Timon ja Pumba saivat oman televisiosarjansa, jossa Flynn ääninäytteli Timonia. 

Vuotta myöhemmin Flynn sai toisen merkittävän roolinsa sarjasta The Real Adventures of Jonny Quest, jossa Flynn ääninäytteli jälleen sarjan nimikkohahmoa. Sarjan päätyttyä Flynn teki useammin vierailevia rooleja eri animaatiosarjoissa, kuten Akun tehdas ja Jackie Chan seikkailee. 2000-luvulla Flynn alkoi tehdä äänirooleja videopeleihin sekä dubbauksia animesarjoihin. 

Videopeleistä Flynn tunnetaan parhaiten Metal Gear -pelisarjasta tutun Raidenin äänenä. Dubbauksia Flynn on tehnyt muun muassa Narutoon, Bleachiin ja Blood+:aan. Nykyisin Flynn on enimmäkseen tehnyt äänirooleja videopeleihin, kuten Metal Gear Solid 2, , Spider-Man: Friend or Foe ja Crash of the Titans. Flynn toimi myös World of Warcraft roolipelin The Burning Crusade -lisäosassa prinssi Kael'thas Sunstriderin ääninäyttelijänä.

## Lähteet

## Aiheesta muualla

* 
* 
* TV.com 
* Anime News Network
* Quinton Flynnin fanilista
* CrystalAcids
San Diegon osavaltionyliopisto

**San Diegon osavaltionyliopisto** (**San Diego State University**, lyh. **SDSU**) on osavaltiollinen yliopisto kalifornialaisessa San Diegon kaupungissa, Yhdysvalloissa. Se on osa Kalifornian osavaltionyliopisto -järjestelmää ja San Diegon suurin sekä vanhin yliopisto. Se perustettiin vuonna 1897 nimellä *San Diego Normal School*. Yliopistossa opiskelee noin 34&nbsp;500 opiskelijaa. 

## Aiheesta muualla

* San Diegon osavaltionyliopiston viralliset Internet-sivut
Christian Moser

**Christian Moser** (s. 20. joulukuuta 1972) on itävaltalainen uransa lopettanut mäkihyppääjä ja olympiamitalisti.

Moser oli voittamassa Itävallalle joukkuemäen pronssimitalia Lillehammerin talviolympialaisissa vuonna 1994. Samoissa kisoissa hän sijoittui henkilökohtaisessa normaalimäen kilpailussa kymmenenneksi. Vuotta myöhemmin Thunder Bayn maailmanmestaruuskilpailuissa hän oli normaalimäen 15:s.

Maailmancupin osakilpailuissa hän pääsi ainoan kerran urallaan palkintokorokkeelle sijoittuessaan toiseksi Salpausselän Kisojen normaalimäen kilpailussa vuonna 1994, heti olympialaisten jälkeen.

Moser lopetti uransa vuonna 1997.

## Lähteet
*
Lucius Aemilius Paullus Macedonicus

**Lucius Aemilius Paullus Macedonicus** (229 – 160 eaa.) oli roomalainen sotapäällikkö ja valtiomies. Hän voitti Makedonian kuninkaan Perseuksen Pydnan taistelussa 168 eaa. jolloin hän sai lisänimensä Macedonicus.

Hänen isänsä Lucius Aemilius Paullus oli kuollut konsulina Cannaen taistelussa ja hänen sisarensa oli avioitunut Publius Cornelius Scipio Africanuksen kanssa. 

Paullus valittiin ediiliksi vuonna 193 eaa. ja vuonna 191 preettoriksi, minkä jälkeen hän taisteli Hispaniassa lusitaaneja vastaan aina vuoteen 189 eaa. asti. Useiden tuloksettomien vaalikampanjoiden jälkeen hänet valittiin konsuliksi vuonna 182 eaa. yhdessä Gnaeus Baebius Tamphiluksen kanssa, minkä jälkeen Paullus lähetettiin sotaretkelle Lugiaan.

## Kolmas makedonialaissota

Kolmas makedonialaissota syttyi vuonna 171 eaa. Senaatin julistettua sodan Makedonian kuninkaalle Perseukselle, joka oli vahvistanut sotilaallista asemaansa Makedoniassa. Heti samana vuonna Perseus kukisti Publius Licinius Crassuksen johtaman roomalaisen armeijan Kallinikoksen taistelussa.

Vuonna 168 eaa. Paullus valittiin toisen kerran konsuliksi. Tämän jälkeen senaatti käski hänet Rooman armeijan johtoon Makedoniassa. Saman vuoden kesäkuussa Paullus voitti makedonialaiset Pydnan taistelussa päättäen sodan ja vangiten Perseuksen.

Taistelun jälkeen Paullus rankaisi useita makedonialaiskaupunkeja ryöstämällä niitä sekä surmaten ja myyden orjiksi roomalaisvastaisia. Delfoihin hän pystytti Aemilius Paulluksen pylvään voittonsa muistomerkiksi. Kun hän viimein palasi Roomaan suuren sotasaaliinsa kanssa, hän sai voitontriumfin ja lisänimen: **Macedonicus** (*Makedonialainen*).

## Myöhempi elämä
Paullus valittiin kensoriksi vuonna 164 eaa., mutta hän sairastui sen jälkeen ja kuoli vuonna 160 eaa.

Hänen elämästään on kirjoittanut muun muassa kreikkalainen historioitsija Plutarkhos.

## Lähteet

* Plutarkhos, Aemilius Paullus 
* Poybios Histories XXXII, 8

### Viitteet

## Kirjallisuutta
*
Circus Maximus (yhtye)

**Circus Maximus** on vuonna 2000 perustettu norjalainen progressiivista metallia soittava yhtye.

Yhtye aloitti uransa cover-yhtyeenä soittaen esimerkiksi Dream Theaterin ja Symphony X:n kappaleita. Pian he alkoivat tehdä myös omia sävellyksiä. He äänittivät kaksi demoa, jotka saivat kumpikin kriitikoilta hyviä arvosteluja. Lopulta yhtye solmi levytyssopimuksen yhdysvaltalaisen levy-yhtiön, Sensory Recordsin kanssa. Tämän seurauksena myös italialaisyhtiö Frontiers Records kiinnostui yhtyeestä. Debyyttialbumi The 1st Chapter julkaistiin vuonna 2005 ja toinen albumi Isolate ilmestyi 2007. Levyltä The 1st Chapter kuuluisin kappale on yli 10 minuuttia pitkä Glory Of The Empire. 

Yhtye on saanut valmiiksi kolmannen studioalbuminsa, Nine, työstämisen. Albumin julkaisupäivä on Euroopassa 1. kesäkuuta, ja Yhdysvalloissa 5. kesäkuuta. Albumilta on julkaistu singlenä kappale Reach Within. Albumin on kuvailtu olevan melodisempi mitä edeltävät albumit. Alun perin albumille kaavailtiin nimeä Architect of Fortune, joka onkin intron jälkeen levyn avaava raita.

## Diskografia
*The 1st Chapter – 2005
*#Sin 5:53
*#Alive 5:38
*#Glory Of The Empire 10:27
*#Biosfear 5:22
*#Silence From Angels Above 4:07
*#Why Am I Here? 6:05
*#The Prophecy 6:44
*#The 1st Chapter 19:07
*#Haunted Dreams 7:12

*Isolate – 2007
*# A Darkened Mind
*# Abyss
*# Wither
*# Sane No More
*# Arrival of Love
*# Zero
*# Mouth of Madness
*# From Childhood's Hour
*# Ultimate Sacrifice

*NINE – 2012
*# Forging" - 1:16
*# Architect of Fortune" - 10:12
*# Namaste" - 4:02
*# Game of Life" - 5:01
*# Reach Within" - 4:59
*# I Am" - 4:20
*# Used" - 4:52
*# The One" - 4:00
*# Burn After Reading" - 8:48
*# Last Goodbye" - 9:59

*Havoc – 2016
*# The Weight - 6:18
*# Highest Bitter - 5:13
*# Havoc - 3:22
*# Pages - 5:02
*# Flames - 4:04
*# Loved Ones - 8:09
*# After the Fire - 8:30
*# Remember - 5:39
*# Chivalry - 7:48
Kaironokahiiri

**Kaironokahiiri** eli **okahiiri** (*Acomys cahirinus*) on jyrsijälaji, jota esiintyy Pohjois-Afrikassa ja itäisen Välimeren alueella. Sitä pidetään Suomessakin lemmikkieläimenä. Okahiiret ovat saaneet nimensä siitä, että niiden tankeat selkäkarvat sojottavat jäykästi taaksepäin.

## Luokittelu ja evoluutio
Kaironokahiirellä on epäyhtenäinen levinneisyysalue, sillä Pohjois-Afrikassa, Kreetalla, Kyproksella ja Turkissa on omat populaationsa. Eri alueilla elävillä hiirillä on eroja muun muassa ruumiinkoossa ja poskihampaiden rakenteessa, mistä on seurannut taksonomisia erimielisyyksiä. Kaironokahiiren populaatiot on joskus nostettu omiksi lajeikseen, jolloin *Acomys cahirinus* -nimi säilyy pohjoisafrikkalaisella okahiirellä, kun taas muut populaatiot saavat omat lajinimensä: kreetanokahiiri (*Acomys minous*), kyproksenokahiiri (*Acomys nesiotes*) ja vähäaasianokahiiri (*Acomys cilicicus*). Geenitutkimusten perusteella on kuitenkin päädytty siihen, että kyseessä on yksi ja sama laji.

Kaironokahiiren levinneisyys selittyy todennäköisesti sillä, että se on vahingossa kulkenut veneliikenteen mukana eri puolille itäistä Välimerta. Fossiilien perusteella kaironokahiiri saapui Kreetalle noin 2000 vuotta sitten ja Kyprokselle vasta myöhemmin. Geenitutkimuksen perusteella Kreeta on saattanut toimia eräänlaisena keskuksena, jonne hiiriä saapui eri alueilta ja josta hiiret saattoivat levitä edelleen eteenpäin. Kreetalaisilla kaironokahiirillä esiintyy kahta eri mitokondriolinjaa, minkä perusteella saarelle on saapunut hiiriä eri osista Afrikan mannerta. Kreetalaisten hiirten kromosomiluku vaihtelee välillä 2n = 38 ja 2n = 42, kun taas Kyproksella kromosomiluku on 2n = 38 ja Turkissa 2n = 36. Tämä viittaa siihen, että Kyproksen ja Turkin populaatiot ovat peräisin kreetalaisista hiiristä, joiden kromosomiluku oli 2n = 38. Kromosomilukujen pieneneminen on seurausta Robertsonin translokaatioista.

Poskihampaissa tapahtunut muutos, joka näkyy Kreetan ja Kyproksen sekä vähäisemmässä määrin Turkin kaironokahiirissä, on tapahtunut evolutiivisesti lyhyessä ajassa. Tämä selittyy sillä, että kun hiiret saapuivat näille uusille alueille, tapahtui geneettistä ajautumista, joka yhdessä uusien ympäristöolojen kanssa johti nopeaan evoluutioon. Samankaltaista kehitystä on tapahtunut myös kotihiiren saaripopulaatioilla.

## Ulkonäkö
Kaironokahiiren ruumis ja häntä ovat suunnilleen samanpituiset eli noin 12&nbsp;cm ja massa 60–90 grammaa. Okahiirille tyypillistä ovat usein ulkonevat korvat ja paljas suomukas häntä.

## Levinneisyys ja elintavat

Luonnonvaraisena kaironokahiirtä esiintyy Pohjois-Afrikassa ja Lähi-idässä. Se viihtyy kivikkoisella maalla ja syö mieluiten siemeniä, vaikka onkin kaikkiruokainen. Okahiiret ovat aktiivisimmillaan hämärän tultua. Okahiiret käyttävät hyppymyyrien pesiä.

## Lähteet

## Aiheesta muualla
* ITIS: ''Acomys cahirinus'' 
* Suomen Näyttely- ja lemmikkihiiret ry
Liberaali Lyngenin suunta

**Uuserikiinit** eli vaikeammin ilmaistuna "*liberaali Lyngenin suunta*" on lähinnä Norjassa Lyngenin seudulla toimiva lestadiolaisuuden haara. Uuserikiinit erkanivat erikiinien pääuomasta noin vuonna 1992. Haarasta on käytetty myös nimeä *liberaali [[Yykeä]]n suunta*. 

Erikiinit saivat alkunsa vuonna 1910 erkaantumalla vanhoillislestadiolaisista Erik Johnsenin johdolla. Erikiinit jakaantuivat vuonna 1992 kahteen haaraan, joista pääuomaa kutsutaan tämän hajaannuksen jälkeen vanhaerikiineiksi (muilta nimiltään *konservatiiviseksi Yykeän suunnaksi* tai *konservatiiviseksi Lyngenin suunnaksi*).  

Uuserikiinejä kutsutaan norjankielessä nimityksellä "*Den Luthersk Lästadianske Menighet*". Puhekielessä uuserikiinejä saatetaan kutsua "liberaaleiksi", silloin kun oletetaan kuulijoiden tietävän mitä sillä tarkoitetaan. 

Uuserikiinien mielestä avioero ja uudelleenavioituminen on hyväksyttävää jos toinen pettää puolisoaan avioliiton ulkopuolella. Petetyllä on heidän mielestään siinä tapauksessa mahdollisuus erota ja mennä uusiin naimisiin. Uuserikiinien oppien mukaan Jumala ei luonut maailmaa kuudessa päivässä, koska Jumala loi auringon ja kuun erottamaan päivän ja yön toisistaan vasta neljäntenä päivänä. Päivää ei siis uuserikiinien Raamatun tulkinnan mukaan ole ollut olemassa ennen neljättä luomispäivää. 

Noin puolet uuserikiinien seuraväestä on lapsia ja nuoria. Ryhmään kuuluu vuoden 2012 arvion mukaan noin 800 henkilöä, joten määrä on säilynyt samana vuoden 2001 arvion jälkeen
. Uuserikiinit ovat toiseksi suurin erikiinisuuntaus ja seitsemänneksi suurin lestadiolaissuuntaus maailmassa. Uuserikiinien saarnaajiin kuuluu muiden muassa Hans Nilsen. 

## Lähteet
*  
*

**Viitteet**

## Aiheesta muualla
*Liikkeen nettisivut
Haagin keskusrautatieasema

**Haagin keskusrautatieasema** () on Alankomaiden Haagissa sijaitseva rautatieasema. Asemalla on 12 raidetta ja se on valmistunut vuonna 1975. 

Nykyisen aseman paikalla oli vanhempi rautatieasema vuodesta 1843 1970-luvulle asti, jolloin Nederlandse Spoorwegen, maan rautatieyhtiö, päätti rakentaa uuden aseman vanhan tilalle. Hollands Spoorin asema vaikutti parhaimmalta sijainnilta sille, koska se oli Amsterdamin ja Rotterdamin välisen pääradan varrella. Haagin kaupunki kuitenkin vaati aseman sijoitettavan Staatsspoor-aseman vierustalle. Nykyinen asema rakennettiin viimeksi mainitulle paikalle ja vanha asemarakennus purettiin. 

Asema toimii Haagiin saapuvien ja lähtevien junien pääte- ja lähtöasemana. Muut Intercity- sekä kansainväliset junat käyttävät Hollands Spoorin asemaa. Nykyään Haag on Alankomaiden ainoa kaupunki, jossa on kaksi suurta rautatieasemaa. Muut Alankomaiden suuret rautatieasemat ovat Rotterdamin ja Amsterdamin asemat.
Gerd Siegmund

**Gerd Siegmund** (s. 7. helmikuuta 1973 Dresden) on saksalainen mäkihyppääjä.

Siegmund oli voittamassa joukkuemäen hopeamitalia Saksalle Thunder Bayn maailmanmestaruuskilpailuissa vuonna 1995. Joukkueeseen kuuluivat Siegmundin lisäksi Jens Weißflog, Hansjörg Jäkle ja Dieter Thoma. Samoissa kilpailuissa Siegmund sijoittui suurmäessä kymmenenneksi ja normaalimäessä yhdenneksitoista.

Lillehammerin talviolympialaisissa Siegmund kilpaili vain henkilökohtaisessa normaalimäen kilpailussa, jossa sijoitus oli yhdestoista.

Hänen uransa ainoa maailmancupin osakilpailuvoitto tuli Thunder Bayn normaalimäestä vuonna 1994.

Siegmund lopetti uransa vuonna 2000.

## Lähteet
*
Anglo-Amerikka

**Anglo-Amerikka** () tarkoittaa valtakieleltään englanninkielisiä Amerikan mantereen maita eli lähinnä Yhdysvaltoja ja Kanadaa. Se ei ole kovin laajalti käytössä virallisessa termistössä.

## Anglo-Amerikkaan kuuluviksi laskettavat maat
* Kanada
* Yhdysvallat
* Antigua ja Barbuda
* Bahama
* Barbados
* Belize
* Dominica
* Grenada
* Guyana
* Jamaika
* Saint Kitts ja Nevis
* Saint Lucia
* Saint Vincent ja Grenadiinit
* Trinidad ja Tobago

## Katso myös
* Ibero-Amerikka
* Latinalainen Amerikka
Peipot (suku)

**Peipot** (*Fringilla*) on peippojen heimoon kuuluva varpuslintusuku.

Peipot ovat pienehköjä varpuslintuja, jotka elävät Euraasiassa. Kanarianpeippo elää ainoastaan Kanariansaarilla mutta peipolla ja järripeipolla on hyvin laaja esiintymisalue ja ne ovat eräitä Euraasian runsaimpia lintuja. Sukupuolet ovat erivärisiä.

Peipot ovat siemensyöjiä mutta poikasille ne syöttävät hyönteisiä ja muita pieniä selkärangattomia. Pesä on puussa tai pensaassa. Pesimäajan ulkopuolella ne liikkuvat parvissa, joissa voi olla kymmeniätuhansia, joskus jopa satojatuhansia yksilöitä.

## Peippolajit

* Peippo *Fringilla coelebs*
* Kanarianpeippo *Fringilla teydea*
* Järripeippo *Fringilla montifringilla*

## Lähteet

## Aiheesta muualla
* Laji.fi: Peipot (''Fringilla'')
* UniProt: Taxonomy ''Fringilla'' 
* Global Biodiversity Information Facility (GBIF): ''Fringilla''
Naoki Yasuzaki

**Naoki Yasuzaki** (s. 1. elokuuta 1969) on japanilainen entinen mäkihyppääjä.

Hän oli voittamassa joukkuemäen pronssimitalia Japanin joukkueelle Thunder Bayn maailmanmestaruuskilpailuissa vuonna 1995. Samoissa kilpailuissa Yasuzaki sijoittui suurmäessä sijalle 22.

Hän kilpaili ensimmäisen kerran maailmancupissa vuonna 1990 ja hänen paras osakilpailusijoituksensa tuli vuoden 1993 Lahden normaalimäen kilpailusta, jossa hän sijoittui neljänneksi. Kymmenen parhaan joukkoon Yasuzaki pystyi hyppäämään urallaan yhteensä viisi kertaa. Viimeisen maailmancupin kilpailunsa hän hyppäsi Sapporossa tammikuun lopussa 2003.

## Lähteet
*